stanford-oval/wikipedia huggingface dataset:
מיתולוגיה הינדואית
מלחמות > כלי-הנשק

חוץ מכלי-הנשק המסורתיים האנושיים כמו חרבות, פגיונות, חניתות, אלות, מגינים, קשתות, חיצים ומטות, וכלי-הנשק ששימשו את האלים (כמו חזיז-הברק של אִינְדְרָה, הוַזְ'רַאיוּדְהָה), הכתבים מזכירים את אופן השימוש בכלי-נשק אלוהיים שונים על ידי גיבורים שונים, כל אחד מהם קשור לאל או אלוהות מסוימת. כלי-נשק אלו מוענקים בדרך-כלל לישויות אלוהיות-למחצה, בני-אנוש או לרַקְשָׁאסוֹת על ידי האלים, בדרך-כלל כתוצאה מ (חזרה ב)תשובה.
ישנם כמה כלי-נשק, המשמשים על-פי האמונה הרווחת את האלים של התאולוגיה ההינדואית, בהם ניתן למנות את האַגְנֶיַסְטְרָה, בְּרַהְמַסְטְרָה, שַׁקְרַאם, גַרוּדַסְטְרָה, קַאוּמוֹדַקִי, נַרַאיַאנַסְטְרָה, פַּשׁוּפַּטָה, שִׁיבַא-דַ'נוּשׁ, סוּדַרְשַׁאנָה צַ'אקְרָה, טְרִישׁוּל, וַאִישְׁנַאוַוסְטְרָה, וַארוּנַסְטְרָה ווַאיַאוַוסְטְרָה.
חלק מכלי נשק אלו הם מסוג מסוים מאוד (למשל, השיבא-ד'נוש הוא קשת, הסודרשאנה צ'אקרה הוא דיסקוס (צלחת) והטרישול הוא קלשון), אך כלי נשק אחרים בורכו על ידי האלים. למשל הברהמסטרה, אגניסטרה (סנסקריט: אסטרה = נשק הנזרק לעברו של יריב), ואילו כלי נשק אחרים (האסטרות האחרות שצוינו) נראים כנשק לשימוש מאוד מסוים ודורשות ידע מסובך אודות השימוש בהם ובמדיות שונות באמנות הם מצטיירים כחיצים (או כלי-נשק נזרקים) שבורכו על ידי האלים.
לעיתים שם האסטרה מעיד על טיב השימוש בה או על כוחות הטבע הנעורים בה בעת שימוש. המהאבהראטה מציינת מקרים בהם נעשה שימוש בנַאגַסְטְרָה (סנסקריט: נַאג = נחש), ואלפי נחשים נפלו כמטר מהשמיים על אויבים שלא חשדו במאום. באופן דומה, בוארונסטרה השתמשו כדי לכבות להבות או ליצור שיטפונות. בחלק מכלי-הנשק ניתן להשתמש (כמו הברהמסטרה) באופן קטלני כנגד מישהו מסוים ויחיד.
מלבד האסטרות, מקרים אחרים של נשק אלוהי או מיתולוגי כוללים שריונות, כתרים, קסדות, מטות ואבני-חן.
המבול

סיפור השיטפון הגדול מוזכר בכתבים הינדואיים עתיקים, במיוחד בסַטַאפַּתָה בְּרַהְמַאנָה. הוא מושווה בדרך-כלל לסיפורי מבול של דתות ותרבויות שונות (כמו ביהדות). למַאנוּ נודע מבעוד מועד אודות השיטפון הממשמש ובא ולכן ניצל תחת השגחתו של אווטאר מַצְיָה של האדון וישנו, אשר התגשם בדמות זו כדי לפטור את העולם מבני-אנוש חסרי-מוסר ולהגן על הצדיקים וכן על החי והצומח.
לאחר השיטפון, האדון נותן את השראתו למַאנוּסְמְרִיטִי, המבוסס רבות על הוודות, אשר מפרט על קודי התנהגות מוסריים, אורח חיים, דרך ארץ וחלוקת החברה על-פי מעמדות.
אומות האפוסים

תאולוגיה הינדואית איננה רק אודות אלים ובני-אדם, ומכילה בתוכה גם סוגים שונים של ישויות שמיימיות, אתרליות (חסרות-גוף) וארציות.
אומות האפוסים > סאפטה רישיס

מתוך מחשבתו של האדון ברהמה, נוצרו שבעה מלומדים, הקרויים סַאפְּטָה רִישִׁיס, לסייע לו במעשה הבריאה (סנסקריט: סאפטה = שבעה, רישיס = מלומדים). שמותיהם הם בְּרִיגוּ, אַנְגְירָה, אַטְרִי, גַאוּטַמָה, קַאשְׁיַאפָּה, וַשִׁישְׁטָה ואַגַאסְטְיָה. מובן אחר למושג זה הוא מערכת כוכבי הדובה הגדולה.
אומות האפוסים > פיטארות

הפִּיטַארָה, או האבות, היו בני-האנוש הראשונים. המילה 'פיטארה' נובעת מהמילה פִּיטְרִי/פִּיטָה (בהינדית/סנסקריט בהתאמה) שמשמעותה אבא. סיפורי הפיטארה הם אודות הוֹרוּת, יחסי הורים-צאצאים ואבות קדמונים.
עולמות

התאולוגיה ההינדואית מגדירה ארבעה-עשר עולמות (בנבדל מכוכבי-לכת) - שבעה עולמות עליונים (עֲדָנִים), ושבעה נמוכים (תפתות). (הארץ נחשבת כנמוכה מבין שבעת העולמות העליונים). שבעת העולמות העליונים, הוִיַהְרְטִי הם: בְּהוּ, בְּהוּבַאס, סְווַאר, מַאַהאס, זַ'אנַאס, טַאפַּאס וסִאטְיָה (העולם הנשלט על ידי ברהמה). שבעת הנמוכים, הפַּאַאטַלָה: אַטַאלָה, וִיטַאלָה, סוּטַאלָה, רַסַאַאטַאַאלָה, טַלַאטַאלָה, מַאהַאַטַאלָה, ופַּאַאטַאלָה.
כל העולמות מלבד הארץ הם מקומות ארעים לשהות באופן הבא: כאשר אדם נפטר על פני-האדמה, אל האדמה (הנקרא באופן רשמי יַאמָה דְהַארְמָה רַאגָ'ה - יאמה, אדון הצדק) שוקל את מעשיו הטובים/הרעים של אותו אדם בהיותו על פני-האדמה ומחליט אם נשמתו תגיע לגן עדן או לשאול, למשך כמה זמן ובאיזו מידה. כמה גרסאות של התאולוגיה אומרות שמעשים טובים ורעים מנטרלים אחד את השני ולכן הנשמה נולדת או בגן עדן או בשאול, אך לא בשניהם, בעוד שעל-פי אסכולה אחרת של מחשבה, טוב ורע אינם מבטלים אחד את השני. בכל מקרה, הנשמה משיגה גוף המתאים לעולם אליו היא נכנסת. בסוף זמנה של אותה נשמה בעולמות הללו, היא חוזרת לארץ (נולדת מחדש כצורת חיים על הארץ). נוהגים לחשוב כי רק מהארץ ורק לאחר חיי אנוש, נשמה יכולה להגיע אל הישועה הגבוהה, המצב בו היא משוחררת ממחזור הלידה והמיתה, מצב של אושר עילאי נצחי ומוחלט.
אלים

ישנם אלים רבים בהינדואיזם. מעל כולם מנצחים השילוש, הטרימורטי: שיווה (המשמיד), וישנו (המגן) וברהמה (הבורא), ונשותיהן (אלות בזכות עצמן): שַׁאקְטִי (הידועה גם כפַּרְוַואטִי), אלת האומץ והעוצמה, לַקְשְׁמִי, אלת כלל צורות העושר וסַרַאסְווַּאטִי, אלת הלימוד. ילדי הטרימורטי הם גם דֶווֹת, כמו גַנֵיש, סְקַנְדָה, או קַרְטִיקַאיָה.
ברהמה נחשב לשליט הרקיע העליון ביותר (העולם הקרוי סאתיה), לכן במובן מסוים, ברהמה אינו מעבר לארבעה עשר העולמות כמו שיווה ווישנו.
חלק מהאלים קשורים ליסודות או תפקידים מסוימים: אִינְדְרָה, אל הברק והרעם (הוא גם שליט עולם סווארגה), וארונה, אל הימים והאוקיינוסים, אַגְנִי, אל האש, קוּבֶּרָה, אל הכסף, סוּרְיַה, אל השמש, וַאיוּ, אל הרוח וסוֹמָה, אל הירח.
בסווארגה קיימת קבוצת רקדנים שמימיים: אוּרְוַואסִי, מֶנַאקָה, רַאמְּבְּהַא וטִילוֹטַאמָה - כולן בנות, שתפקידן הוא לבדר את חצר האלים, ולפעול לצו מלכי הרקיעים כדי להסיח את אנשי הארץ מפני צבירה גדולה מדי של מעשים טובים ובכך להוות איום על מלכי הרקיעים.
תושבים נוספים שכדאי לציינם כוללים את הרִישִׁי (המלומדים), ואת נֶרַאדָה, שליח האלים.
נאמר כי יַאמָה, אל המוות והצדק, חי בקַאִילַאשׁ יחד עם אדונו שיבה. הוא שולט בעולם התחתון נַרַאקָה יחד עם קבוצת שליחים הנקראים יַאמַה דוּטַא (שליחי יאמה), אשר מביאים את נשמות המתים ליאמה על-מנת שיעריך את נשמתם. צִ'יטְרַגוּפּטָה הוא אחד מיישויות שמימיות תחתונות אלו אשר מתפקיד כ"רואה חשבון" של קארמה של כל מעשי בני-האדם על-פני הארץ.
אלים > התגלמויות

מאמינים כי לחלק מהאלים יש התגלמויות (אווטאר). בהיותו מגן החיים, אחד מחובותיו של וישנו הוא להופיע על פני הארץ בכל מקום בו יש צורך ביד קשוחה מכוונת כדי לגרום לדברים לקרות כפי שהם אמורים. האפוס "בהאגאוואתה פוראנה" מספר על עשר ההתגלמויות הראשיות של וישנו (ישנן עשרים ושש התגלמויות כאלו סך-הכל): מאציה (דג), קורמא (צב), וראשא (חזיר בר), נראשימה (אדם בעל פני אריה), ומאנה (סגפן בדמות גמד), פרשוראמה (בראהמין לוחם), ראמה, קרישנה, גאוטמא בודהא (בודהיסטים מפרידים את עצמם מהינדואיסטים), קאלקי (לוחם צפוי על סוס לבן אשר יופיע בסוף היוּגָה שהופעתו מסמלת את סוף התקופה).
בית אִיקְשְׁוַואקוּ

איקשוואקו הוא בנו של מאנו, בן-התמותה הראשון, ומייסד שושלת השמש.
בְּהַרַאטַאוַוארְשָה

המלך הראשון אשר כבש את העולם היה הקיסר בְּהַרַאטָה, בנם של דוּשִׁיַאנְטָה ושַׁאקוּנְטַאלָה. עולם זה, וישוואה נקרא בְּהַרַאטַאוַוארְשָה, או ארצו של בהראטה, או הארץ היקרה מכל.
מסעות כיבושיו מתוארים ככאלו הנפרשים על פני כל שטחי תת-היבשת ההודית, ובנוסף על השטח העתיק של גנדהארה אשר באפגניסטן. אין מקור המעיד על חריגה מתחומי שטח זה.
ראו גם

היסטוריה של הודו
ברהמה
וישנו
דורגה
ראמאיאנה
מהאבהארטה
נושאים להט"בים באפוסים הינדים
לקריאה נוספת

Anna L. Dallapiccola (2002). Dictionary of Hindu Lore and Legend. ISBN 0-500-51088-1.
Benjamin Walker (1968). Hindu World: An Encyclopedic Survey of Hinduism. London: Allen & Unwin.
ראמה (מימין) יָשוּב על כתפי הַנוּמָן, נלחם במלך-השדים רבאנה, סצנה מתוך הרמאיאנה.
ייצוג איקונוגרפי של סודרשאנה צ'אקרה, הנראית מסתובבת מעל האצבע המורה של ידו הימנית של וישנו
התגלמות וישנו כדג, מתוך כתב קדוש
בריאת ים היקום והיסודות, רישום פוליו מתוך השיבה פוראנה, שנת 1828 לערך
עשרת ההתגלמויות של וישנו (משמאל למעלה, בכיוון השעון): מַאצְיָה, קוּרְמַא, וַרַאשַׁא, וַמַאנָה, קְרִישְׁנָה, קַאלְקִי, בודהא, פַּרְשׁוּרַאמָה, ראמה, ונַרַאשׁימָה
מסכת פסחים

ערב פסח ולילה ראשון של פסח, בהגדת ריילנדס
תיאור ההכנות לפסח בהגדה מהמאה ה-15
מַסֶּכֶת פְּסָחִים היא המסכת השלישית שבסדר מועד – במשנה ובתלמוד. מסכת זו מורכבת מעשרה פרקים העוסקים בפרטי ההלכות וסוגיות הסובבות לחג הפסח. בתלמוד בבלי מסכת פסחים כלולה מ־120 דפים בדפוס וילנה.
שלושת הפרקים הפותחים את המסכת עוסקים בפרטי הדינים של איסור החמץ בפסח. הפרק הרביעי מתעסק באיסור מלאכה בערב פסח. הפרקים ה' עד ט' עוסקים בענייני קרבן הפסח. הפרק העשירי מתרכז בפרטי הדינים והעניינים הקשורים בליל הסדר.
שם המסכת

השם שנקבע על ידי חז"ל למסכת הזו הוא 'פסחים'- ברבים ולא פסח ביחיד. טעמים אפשריים הנידונים בכך:
המסכת עוסקת בדיני שני חגי פסח – פסח ראשון ופסח שני.
המסכת נוצרה מחיבור שתי מסכתות. המסכת הראשונה כללה את הדינים הנוגעים לקורבן פסח (פרקים ה'–ט') הרלוונטיים לזמן שבית המקדש היה קיים, ואילו המסכת השנייה עסקה בדיני חמץ וליל הסדר הרלוונטיים גם לאחר החורבן (שאר הפרקים).
מיקומה של המסכת בסדר מועד

לפי הקדמתו של הרמב"ם למשנה, ישנן שתי סיבות להבאת המסכת לאחר מסכתות שבת ועירובין. הראשונה היא שמצוות הפסח היא מהמצוות הראשונות הנתונות על ידי משה. הסיבה השנייה היא שמצוות הפסח היא המצווה שמופיעה מיד לאחר מצוות השבת ("שנייה לשבת") בפרשת המועדות.
פרקי המסכת

אוֹר לְאַרְבָּעָה עָשָׂר ובו שבע משניות - עוסק בדיני בדיקת חמץ וביעור חמץ.
כָּל שָׁעָה ובו שמונה משניות - ממשיך את דיני השבתת חמץ, ועובר לעסוק בהגדרות חמץ ומצה.
אֵלּוּ עוֹבְרִין ובו שמונה משניות - עוסק בדינים שונים הקשורים להשבתת חמץ במקרים מיוחדים.
מְקוֹם שֶׁנָּהֲגוּ ובו תשע משניות - עוסק במנהג עשיית מלאכה בערב פסח, ומתוך כך גם בנושאים אחרים הקשורים למנהג.
תָּמִיד נִשְׁחָט ובו עשר משניות - עוסק בהלכות הקרבת קרבן פסח.
אֵלּוּ דְּבָרִים ובו שש משניות - עוסק בדיני הקרבת הפסח כאשר ערב פסח חל בשבת.
כֵּיצַד צוֹלִין ובו שלוש עשרה משניות - עוסק בדיני צליית הפסח ואכילתו.
הָאִשָּׁה ובו שמונה משניות - עוסק בדיני מינוי על קרבן פסח.
מִי שֶׁהָיָה ובו אחת עשרה משניות - עוסק בדיני פסח שני ובדינים שונים של תקלות בהקרבת הפסח.
עַרְבֵי פְסָחִים (נקרא גם "ערב פסחים") ובו תשע משניות - עוסק בדיני ליל הסדר.
בסה"כ במסכת 89 משניות.
סוגיות בתלמוד הבבלי

לשון נקייה (דף ג' עמוד א' – דף ד' עמוד א')
חשש לספיקות (דף ט' עמוד א' – דף י' עמוד ב')
העברת טומאה (סוגיית רבי חנינא סגן הכהנים) (דף י"ד עמוד א' – דף כ"א עמוד א')
הנאה ממאכלות אסורות (דף כ"א עמוד ב'– דף כ"ה עמוד ב')
הנאה הבאה לו לאדם בעל כרחו (דף כ"ה עמוד ב' – דף כ"ו עמוד ב')
מנהג המקום (דף נ' עמוד א' – דף נ"ב עמוד א')
הלכות ליל הסדר (פרק עשירי) וכן סוגיות שינוי מקום בסעודה, קידוש במקום סעודה, הבדלה, יקנה"ז ועוד
מפרשי המסכת

פרק זה לוקה בחסר. אנא תרמו לוויקיפדיה ו.
מפרשי המסכת > ראשוני ספרד

פירושם של שניים מחכמי ספרד על המסכת, הריטב"א - שמובא פירוש מקוצר של תלמידו בשמו - והרשב"א אבדו. בנוסף לכך, פירושו של הרמב"ן, גם הוא מחכמי ספרד, מונה רק שלושה עשר דיבורי המתחיל על כל המסכת. אמנם, ישנם בידינו שני פרשנים ספרדים ייחודיים על המסכת - מהר"ם חלאווה וחידושי רבינו דוד.
מפרשי המסכת > פרקים ה-ט במסכת

פרקים ה-ט במסכת ("מסכת פסח שני") עוסקים בדיני קדשים, והרבה ממפרשי המסכת לא כתבו פירושים על פרקים אלו
מפרשי המסכת > פרק ערבי פסחים

בפרק ערבי פסחים ניתוסף הפירוש של נכד רש"י, רשב"ם.
הערות שוליים

↑  הרב מנחם המאירי, הקדמת "בית הבחירה" על מסכת פסחים, ירושלים: הוצאת התלמוד הישראלי השלם, תשכ"ו, עמ' 2.
↑  ספר ויקרא, פרק כ"ג - מצוות שבת מופיעה בפסוק ג', ואילו מצוות חג הפסח מופיעות בפסוקים ד-ח
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
↑  כגון ערב פסח שחל בשבת, אדם שאינו נמצא ליד החמץ שצריך לבער
↑  לדוגמה, הר"ן, הריטב"א, המהר"ם חלאווה, והרא"ש לא כתבו על הפרקים האלו. בין הראשונים שכן כתבו על הפרקים נמצאים רש"י, רבנו חננאל, תוספות, רי"ד, רבינו דוד (אם כי הוא כתב בכמות זעומה יחסית לחידושיו על שאר המסכת), המאירי.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| חג הפסח |
| --- | --- | --- |
| ערב פסח | קמחא דפסחא • אפיית מצות • שבת הגדול • הגעלת כלים • בדיקת חמץ • ביטול חמץ • ביעור חמץ • מכירת חמץ • תענית בכורות • ערב פסח שחל בשבת |  |
| סיפור יציאת מצרים | שעבוד מצרים • עשר מכות מצרים • יציאת מצרים • קריעת ים סוף • שירת הים |  |
| ליל הסדר | הלכות ליל הסדר • קערת ליל הסדר • חרוסת • כרפס • מצה • מרור • זרוע • ארבע כוסות • כוס של אליהו • הסבה • אפיקומן |  |
| סדר ההגדה | סימני הסדר • הא לחמא עניא • מא כ'בר • מה נשתנה • עבדים היינו • ארבעה בנים • והיא שעמדה • דצ"ך עד"ש באח"ב • דיינו • אמונים ערכו שבח • קריאת ההלל (התחלה) • שפוך חמתך • הלל (המשך) • הלל הגדול • ברכת השיר • חסל סידור פסח • לשנה הבאה בירושלים • ובכן ויהי בחצי הלילה • ובכן ואמרתם זבח פסח • אדיר במלוכה • אדיר הוא • אחד מי יודע • חד גדיא |  |
| מצוות החג | איסור חמץ • קורבן פסח • סיפור יציאת מצרים • אכילת מצה • אכילת מרור • ארבע כוסות • מנחת העומר |  |
| מהלך החג | ערב פסח • ליל הסדר • חול המועד פסח • שביעי של פסח • פסח שני |  |
| מנהגים | סעודת אסתר • סהרנה • אמירת שירת הים • סעודת משיח • מימונה |  |
| תפילות ופיוטים | קריאת ההלל • אבוא בחיל להתיצבה • תפילת טל • ליל שמורים אותו אל חצה |  |
| חמץ ומצה | מצה עשירה • מצה שמורה • שרויה • קטניות בפסח • חמץ נוקשה • חמץ שעבר עליו הפסח |  |
| שונות | מסכת פסחים • לא בד"ו פסח • מטבח פסח • רומפלנאכט |  |
חגי ישראל ומועדיו • שלוש רגלים
משה מבורגוס

| --- | --- |
 לידה:  בין 1220 ל-1225
 פטירה:  המאה ה־13
 כינוי:  רבי משה צינפא, רבי משה בן שמעון מבורגוס
 מדינה:  קסטיליה
 השתייכות:  מקובלי ימי הביניים
 תחומי עיסוק:  קבלה
 רבותיו:  רבי יצחק בן יעקב הכהן, אברהם אבולעפיה
 אב:  רבי שלמה
 
רבי משה בן שלמה בן שמעון מבורגוס היה מגדולי מקובלי קסטיליה. נולד בין השנים 1220–1225 ופעל במאה ה-13 בספרד בעיר בורגוס.
ביוגרפיה

רבי משה היה תלמידו של רבי אברהם אבולעפיה - בזמן שערך מסע מסע נדודים ברחבי אירופה, אסף אבולעפיה קבוצות קטנות של תלמידים ולימדם תורה, ובפרט את "מורה נבוכים" בשיטתו המיוחדת. תלמידיו הבולטים במסע זה היו שניים: רבי משה בן שמעון מבורגוס, שעליו הוא כתב "אדם גדול ונכבד", ור' יוסף בן אברהם ג'יקטיליה בעל הספר "שערי אורה".
כמו כן היה רבי משה תלמידם של האחים רבי יעקב הכהן, ורבי יצחק בן יעקב הכהן, הוא למד מהם במחצית הראשונה של המאה ה-13.
רבי משה הוא הראשון שמאחר את לימודי הקבלה מגיל 40 ואילך וכפי שכתב בספרו:
שם בן מ"ב קדוש ומקודש ואין מוסרין אותו אלא למי שהוא צנוע ועומד בחצי ימיו… ועל תוקף גדולת מעלתו וגבורתו אמרו שאין ראוי למסרו כי אם למי שעומד בחצי ימיו כשעברו ימי הילדות והשחרות ואין כח רתיחת חום הדם הטבעי מתגבר בו וכבר התחיל להב שלהבת התאוות הגופניות להכבות והוא מגיע לזמן ישוב דעת ובינה כי בן ארבעים לבינה
רבי משה התנגד בצורה חריפה לפילוסופיה וכדברי תלמידו רבי יצחק דמן עכו, ”ואשר היה שומע המקובל ירא ה' מנעוריו הר' משה ב"ר שלמה ב"ר שמעון מעיר בורגוש ז"ל זכרון שבח על חכמי הפילוסופיא היה אומר הפילוסופיא שאתם משבחים חכמתם דעו במקום מעמד ראשם מעמד רגלינו ודבר זה מושכל ראשון למשכילים”
חיבוריו

רבי משה חיבר חיבורים שונים, כולם עוסקים בענייני קבלה, אך רבים נשארו בכתב יד ולא נדפסו מעולם:
עמוד השמאלי
מאמר על האצילות השמאלית
סוד סמיכות גאולה לתפילה
סוד עשר ספירות העמר
פרוש שם של מ"ב אותיות
ספר האורה
סוד י"ג מידות ופירושן וגימטריות שלהן
לקריאה נוספת

תולדות תורת הסוד העברית: ימי הביניים, כרך ט': המקובלים בספרד במאה השלוש עשרה - מרכז זלמן שזר לחקר תולדות העם היהודי: ירושלים תשע"ג/2013
רבי משה מבורגוש, תלמידו של ר' יצחק הכהן ושרידי כתביו, תרביץ, ירושלים תרצ"ד, חלק א שנה ג', עמ' 258–286, חלק ב שנה ד, עמ' 54–77, חלק ג, שנה ד, עמ' 50–60, חלק ד, שנה, עמ' 305–323.
אבי קלנבך, עיבוד של ספר עמוד השמאלי לר' משה מבורגוש: העתקת ושזירת תעודות קבליות בכתבי יד ובדפוסים, כתב העת קבלה, 41, 258-271, תשע"ח.
מרים שקד, בירורים בקבלתו של רבי משה מבורגוס, עבודת גמר באוניברסיטת תל אביב, כסלו תשמ"ז.
הערות שוליים

↑  לעיתים חותם בן שמעון ולעיתים בן שלמה
↑  רבי יצחק דמן עכו, מאירת עיניים, עמ' עו
| ראשוני המקובלים בימי הביניים |
| --- | --- | --- |
| חוג פרובנס | אברהם בן דוד מפושקירה • יצחק סגי נהור • אשר בן דוד •  יהודה בר יקר |  |
| חוג גירונה | רמב"ן • עזרא ועזריאל בני שלמה • יעקב בן ששת |  |
| חוג קסטיליה | משה מבורגוס • טודרוס בן יוסף אבולעפיה |  |
| ספרד | יצחק אבן סהולה • יצחק אבן לטיף • ברוך התוגרמי • אברהם אבולעפיה |  |
| חוג הזהר | משה די ליאון • יוסף ג'יקטיליה • יוסף אנג'לט • בחיי בן אשר • יוסף בן שלום אשכנזי • יוסף הבא משושן הבירה •  דוד בן יהודה החסיד |  |
| בעקבות הזהר | יצחק דמן עכו • מנחם רקנאטי • שם טוב אבן גאון • יהושע אבן שועיב • פרץ הכהן |  |
ראשוני המקובלים נוספים
| --- | --- |
בקרת זהויות :  NLI: 987007515154005171  GND: 119142152X  VIAF: 311795040   WorldCat (עם VIAF): 311795040
מצר קיאי

מצר קיאי או תעלת קיאי (ביפנית: 紀伊水道) הוא מצר ים המפריד בין האי שיקוקו לחצי האי קיאי שבדרום הונשו, ומחבר בין ים הפיליפינים שבאוקיינוס השקט לים הארימה שבים הפנימי סטו.
המצר גובל במערבו בחופי מחוז טוקושימה שבשיקוקו, במזרחו בווקאיאמה שבהונשו, ובצפונו באי אוואג'י שבמחוז היוגו. המצר מחובר למפרץ אוסקה דרך מצר קייטן, ולים הפנימי סטו דרך מצר נארוטו.
מרקיז טיג

| --- | --- |

 לידה:  28 בפברואר 1993 (בן 31) אינדיאנפוליס, אינדיאנה שבארצות הברית
 עמדה:  רכז / קלע
 גובה:  1.88 מטר
 מספר:  3 
 מכללה:  אוניברסיטת קנטקי
 דראפט:  בחירה מספר 29, 2012 שיקגו בולס
 קבוצות כשחקן
 2012–2014 2013–2014 2014 2014–2016 2016:  שיקגו בולס ←איווה אנרג'י ברוקלין נטס אוקלהומה סיטי בלו עירוני נהריה
 הישגים כשחקן
 זכייה באליפות ליגת המכללות (2012)
 
מרקיז דוונטה טיג (באנגלית: Marquis Devante Teague, נולד ב-28 בפברואר 1993) הוא כדורסלן אמריקאי המשחק בעמדות הרכז והקלע בקבוצת ממפיס האסל מליגת הפיתוח של ה-NBA. טיג, המתנשא לגובה של 1.88 מטר נבחר בבחירה ה-29 בדראפט 2012 של ה-NBA, ושיחק בשיקגו בולס ובברוקלין נטס מליגת ה-NBA. אחיו, ג'ף,נבחר בשנת 2015 למשחק האולסטאר של הליגה.
קריירה > בליגת המכללות

טיג שיחק באוניברסיטת קנטקי בעונת 2011/2012. כבר במשחקו הראשון קלע 16 נקודות, ובתום העונה זכתה המכללה באליפות המכללות, בפעם ה-8 בתולדותיה.
| שנה | מכללה | משחקים | חמישייה | דקות למשחק | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | קנטקי | 40 | 40 | 32.6 | 0.415 | 0.325 | 0.714 | 2.5 | 4.9 | 0.9 | 0.2 | 10 |
קריירה > קריירה מקצוענית

טיג נבחר בסיבוב הראשון של דראפט 2012, במקום ה-29 על ידי שיקגו בולס.
לאחר שצורף לסגל הבולס, לא הרבה טיג לשחק, וב-48 משחקים, בהם לא פתח אפילו באחד, העמיד ממוצעים של 2.1 נקודות ו-1.3 אסיסטים ל-8.2 דקות משחק. בעונה זו העפילה שיקגו לפלייאוף ומתוך 12 משחקים ששיחקה קבוצתו עד שהודחה, שיחק טיג ב-8 בהם קלע 1.3 נקודות ב-9 דקות למשחק.
הוא הושאל לקבוצת איווה אנרג'י מליגת הפיתוח, ובאמצע עונת 2013/2014 חזר לסגל שיקגו, בה שיחק 19 משחקים, בהם קלע 2.4 נקודות ומסר 1.5 אסיסטים ל-12.7 דקות משחק. עוד באותה עונה עבר בטרייד לברוקלין נטס, במדיה קלע 3 נקודות ומסר 1.4 אסיסטים כששיחק 9.6 דקות בממוצע.
לאחר מכן עבר לאוקלהומה סיטי בלו קבוצת הבת של אוקלהומה סיטי ת'אנדר, המשחקת ב-NBDL.
בעונת 2015-2016 העמיד במדי אוקלהומה סיטי בלו ממוצעים של 15.2 נקודות, 5.7 אסיסטים ו-2.5 ריבאונדים ב-30.8 דקות למשחק. לאחר שנסתיימה העונה חתם בעירוני נהריה מליגת העל הישראלית לעונה אחת ושוחרר ממנה כעבור חודש בעקבות עימות בינו לבין מאמן הקבוצה אריק אלפסי.
אחרי שחרורו מהקבוצה עבר לאוטודור סראטוב, משם לפורט ויין מאד אנטס מליגת הפיתוח של ה-NBA, לאחר מכן לממפיס האסל עם תקופה קצרה מאוד בממפיס גריזליס, ומשם עבר לשחק בליגת העל של קוריאה הדרומית בכדורסל (אנ').
הערות שוליים

↑  "אולסטאר: לילארד בחוץ, קאזנס במקום בראיינט". ynet. 2015-01-30. נבדק ב-2016-07-18.
↑  רועי גלדסטון, ‏עירוני נהריה צירפה את מרקיס טיג וניק פאוסט, באתר ערוץ הספורט, 17 ביולי 2016
משטרת מונקו

משטרת מונקו היא כוח המשטרה הלאומי של מונקו ומשרתים בו 515 גברים ונשים. המשטרה כוללת יחידת מומחים המפעילה סירות סיור ומעקב.
ארגון ומבנה

המנהלת לבטיחות הציבור (בצרפתית: Direction de la Sûreté Publique) היא הגוף המנהל את משטרת מונקו. המנהלה הוקמה ב-23 ביוני 1902, תחת מחלקת הפנים.
המשטרה עצמה מורכבת ממספר אוגדות שלכל אחת כמה מחלקות:
אגף המשטרה הפלילית ובו שלוש מחלקות עיקריות, חקירות פליליות, זהות פלילית (בתיאום עם אינטרפול) ואגף משאבים.
אגף השיטור העירוני, המרכז את פעילות השוטרים לובשי המדים וכן מעסיק מספר יחידות, בהן חטיבה כללית של המשטרה, יחידת התערבות מיוחדת, מרכז פיקוד מבצעי ומזכירות לבית המשפט לשוטרים.
אגף המשטרה המנהלי, אחראי על תנועת אזרחים זרים דרך גבולות מונקו, בעוד אגף המינהל והמערך מטפל בענייני מינהל עבור המשטרה.
אגפי המשטרה הימיים ונמלי התעופה אחראים לאכיפת חוק בים ובשמי מונקו. החטיבות מעסיקות שתיהן מחלקות לחילוץ אווירי וימי, מעקב מים ותיאום פעולות משטרה חוצות גבולות עם שכנותיה של מונקו. אגף משטרת הים ושדות התעופה (DPMA) עצמו נוצר ב-16 באוגוסט 1960 כאשר נושאי אבטחה באוויר ובמים הועברו לשליטת מנהלת בטיחות הציבור, ומאז 1961 גדלה החטיבה והיא מורכבת מ-8 קצינים ו-27 עובדי מדינה. המדור הימי שולט ורושם נוסעים במעבר, אחראי על פיקוח המים הלאומיים, לרבות משאבי טבע תת-ימיים, והצלה ימית. מדור ביקורת גבולות ומסוקים מפקח על משימות משטרת הגבולות.
כרגע יש למשטרה 3 סירות סיור, שאותן הם חולקים עם כוחות משטרה אחרים בנסיכות.
הערות שוליים

↑  "Monaco | OSCE POLIS". polis.osce.org. Organization for Security and Co-operation in Europe.
↑  "Police Department / Ministry of Interior / The Government / Government & Institutions / Portail du Gouvernement - Monaco". en.gouv.mc. Government of Monaco.
↑  "Monaco | OSCE POLIS". polis.osce.org. Organization for Security and Co-operation in Europe. נבדק ב-14 באוקטובר 2020. {{cite web}}:  (עזרה)
ניידת משטרה במונקו
מרקו אילסו

| --- | --- |

 לידה:  29 בספטמבר 1994 (בן 30) קופנהגן, דנמרק דנמרק 
 מדינה:  ממלכת דנמרק 
 תקופת הפעילות:  מ-2008
 פרופיל ב-IMDb
 
מרקו אילסו (בדנית: Marco Ilsø;‏ נולד ב-29 בספטמבר 1994) הוא שחקן קולנוע וטלוויזיה דני.
ביוגרפיה

אילסו נולד בקופנהגן, דנמרק, בנם של אלזה אילסו לארסן ופין אילסו, הם שניהם ספורטאים ידועים בדנמרק. פין אילסו היה שחקן כדורגל מקצועי במועדון B.93 קופנהגן, ואלזה לארסן שיחקה כדוריד בקבוצת הנוער הלאומית הדנית.
לאילסו יש שני אחים גדולים, ניק וקן. קן אילסו הוא שחקן כדורגל מקצועי  מאז 2005. הוא משחק בנבחרת הלאומית, ושיחק עבור המועדונים הגרמנים פורטונה דיסלדורף ובוכום, ומאז 2018 הוא משחק עבור המועדון האוסטרלי "אדלייד יונייטד". מרקו אילסו עצמו שיחק בב.ק. פרידהן כשהיה ילד.
קריירה

מרקו אילסו משחק בקולנוע ובטלוויזיה משנת 2008. הוא החל לשחק בסדרת הטלוויזיה "ויקינגים" בשנת 2016 בתפקיד הויטסרק, בנו של מלך הוויקינגים רגנאר לודברוק.
משנת 2018 הוא משחק במיני סדרת הטלוויזיה "לוחם" בהפקת נטפליקס.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2011 | הפעלה חוזרת |  |  |
| 2012 | You & Me Forever |  |  |
| 2014 | יום הדין של דני |  |  |
| 2014 | הנעלמת |  |  |
| 2016 | המודל |  |  |
| 2021 | פראי אדם |  |  |
| TBA | The Islander |  |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2008 | Mikkel og guldkortet |  |  |
| 2015 | Banken: New Normal |  |  |
| 2016–2020 | ויקינגים | הויטסרק | סדרת טלוויזיה, מהעונה הרביעית |
| 2018 | לוחם |  |  |
| 2021 | Sunday |  |  |
| 2022 | הממשלה |  |  |
מפיק תיאטרון
הערות שוליים

↑  Practical Theatre: A Post-16 Approach, by Sally Mackey
| --- | --- |
בקרת זהויות :  NLI: 987012440949905171  GND: 4504084-9  LCCN: sh85134614  NKC: ph319023
מצר קארימאטה

| --- | --- |

 מידע כללי
 מקשר:  בין ים ג'אווה לבין ים סין הדרומי
 מפריד:  בין האי סומטרה לבין האי בורנאו (קלימנטן)
 סוג:  מצר ים 
 מידות
 רוחב מזערי:  כ-200 ק"מ
 עומק מרבי:  36 מטר
 מידע נוסף
 מדינות באגן הניקוז:  אינדונזיה אינדונזיה
 איים:  בליטונג, באנגקה, איי קארימאטה, איים רבים אחרים ושוניות אלמוגים
 קואורדינטות:  2°19′27″S 108°51′41″E﻿ / ﻿2.32417°S 108.86139°E﻿ / -2.32417; 108.86139
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמצר קארימאטה(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמצר קארימאטה
 
מצר קארימאטה (באינדונזית: Selat Karimata) הוא מצר ים רחב באינדונזיה, בין האיים סומטרה ובורנאו (קלימנטאן). המצר מקשר בין ים ג'אווה (אנ') שמדרום לו לבין ים סין הדרומי שמצפונו.
רוחבו של המצר בין חופו המערבי של האי בורנאו לבין חופו המזרחי של האי בליטונג (אנ'), השוכן מזרחית לסומטרה, הוא כ-200 ק"מ. עומקו המרבי – 36 מ'.
במצר קארימאטה, מערבית לקלימנטאן, ממוקמים איי קארימאטה (אנ'), ואילו מזרחית לאי סומטרה – האי באנגקה (אנ') אשר ממנו הוא מופרד על ידי מצר באנגקה. בין האיים באנגקה ובליטונג עובר מצר גאספאר.
ב-28 בדצמבר 2014 התרסקה בפתחו הדרומי של מצר קארימאטה טיסה 8501 של חברת אייר אסיה אינדונזיה.